બંન્ને અકસ્માતની મળતી વિગતો મુજબ હિંમતનગર-અમદાવાદ ને.હા. નં.૮ પર આવેલ હિંમતનગરની જી.આઇ.ડી.સી. નજીકથી બેફામગતિએ પસાર થતી લકઝરી બસ નં.આરજે.૧૨.પીએ.૩૨૯૬ના ચાલકે આગળ જતી અતુલ રીક્ષાને પાછળથી ટક્કર મારી હતી. જેથી રીક્ષા આગળ જતી એસ.ટી. બસ નં.જીજે.૧૮.ઝેડ.૧૫૩૪ સાથે અથડાઇ હતી તેમજ એસ.ટી. બસ પણ તેની આગળ જતી મારૂતી વેગનઆર કાર નં.જીજે.૦૧.એચએન.૬૦૪૦ સાથે ટકરાતા વિચિત્ર અકસ્માત સર્જાવા પામ્યો હતો. જેમાં રીક્ષામાં બેઠેલા દિનુસિંહ બાપુસિંહ રાઠોડને ગંભીર ઇજાઓ પહોંચતા મોત નિપજયુ હતું, જયારે મુકેશભાઇ નારાયણભાઇ પરમારને પણ શરીરે ઇજાઓ પહોંચતા તેમને સારવાર માટે ખસેડાયા હતા. અકસ્માતના બનાવ અંગે હિંમતનગર એ ડીવીઝન પોલીસને જાણ થતા પોલીસે ઘટના સ્થળે પહોંચી કાયદેસરની કાર્યવાહી કરી હતી.